ระวัง! SET50 ทำ Low อีก ก่อนจบรอบขาขึ้น!!!
นักลงทุนที่มีสถานะ Long ก่อนหน้านี้ระวังหลุดแนวรับ 1,150 จุด หากหลุดปิดสถานะออกมาก่อน (Stop Loss) แล้วเปลี่ยนทิศทางเป็นกลยุทธ์ขาลง Trading Short ตาม หวังแนวรับถัดไปที่ 1,138 จุด และ 1,110 จุด ตามลำดับ
12 ก.พ. 2561

กลยุทธ์การลงทุน SET50
Outright Trading: นักลงทุนที่มีสถานะ Long ก่อนหน้านี้ระวังหลุดแนวรับ 1,150 จุด หากหลุดปิดสถานะออกมาก่อน (Stop Loss) แล้วเปลี่ยนทิศทางเป็นกลยุทธ์ขาลง Trading Short ตาม หวังแนวรับถัดไปที่ 1,138 จุด และ 1,110 จุด ตามลำดับ
มุมมองด้านเทคนิค: ระวังทำ Low อีก เพราะจะจบรอบขาขึ้น!!!
เมื่อวานนี้ S50H18 แกว่งในกรอบแคบ High-Low ไม่ถึง 8 จุด จนปิดตลาดเกือบเท่ากับวันก่อนหน้า วันนี้คาด Sentiment ตลาดหุ้นต่างประเทศกดดันอีก เพราะเมื่อคืน DowJones -4.15%DoD จากความกลัวว่า Fed จะขึ้นดอกเบี้ยเร็วกว่าคาด ส่งผลให้ตลาดหุ้นเอเชียเช้านี้ปรับลงตาม โดยภาพเทคนิคคัลของ S50H18 ดูไม่ดีนัก เพราะ 1) ไม่สามารถขึ้นไปปิด Gap Down ที่ทำไว้ในช่วงต้นสัปดาห์ได้ 2) ค่า MACD ของกราฟรายวันปรับตัวลงต่อเนื่องจนเข้าใกล้ค่าศูนย์แล้ว วันนี้ต้องจับตาแนวรับ 1,150 จุด หากหลุดมีโอกาสลงต่อตามสัญญาณขายที่ยังคงมีอยู่ โดยมีแนวรับถัดไปที่ 1,138 จุด (Previous Low) และ 1,110 จุด (เส้นระนาบที่ทะลุขึ้นมาก่อนหน้านี้)
มุมมองทางทฤษฎี: ฝรั่งกดขายทั้ง 2 ตลาด ติดต่อเป็นวันที่สี่!!!
เมื่อวานนี้ S50H18 ปิดทรงตัวแต่ Spot ปิดลบ จน Basis เพิ่มขึ้นจากวันก่อนหน้า 2.35 จุด โดยปัจจุบันอยู่ที่ระดับ -3.06 จุด ต่ำกว่า Theory Basis ที่ -2.10 จุด สะท้อนมุมมองเป็นลบในระยะสั้น (2 เดือน) ของนักลงทุนที่มีต่อ SET50 Index ส่วน Calendar Spread (S50M18-S50H18) ปิดเพิ่มขึ้น 0.3 จุด เทียบกับวันก่อนหน้า โดยปัจจุบันอยู่ที่ระดับ -4.6 จุด เข้าใกล้ Theory Spread ที่ -5.05 จุด
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
